Kevättaikaa
Reippaasti, iloisesti.

 Kevätaurinko taasen jo hankisen maan,
 sädehuntunsa hurmalla peittää,
 jääkahleita liestäen suudelmiaan
 joka laaksoon ja loukkohon heittää,
 joka hetki se saa ylös ponnistamaan
 lumihaudoista kummut ja mäet,
 joka hetki sä luonnon vain vuolahampaan
 iloitkuhun yltyvän näet.
 Jääkahleista kirvoten tuntevi maa,
 elontäyteistä vapausaikaa,
 ja sen onnensa täytöks’ se aavistaa
 kesäkypsäistä huomisen aikaa,
 ja sen onnensa täytöks’ se aavistaa
 kesäkypsäistä huomisen aikaa.

Emil Lindahl.

Emil Lindahl